Sandnes Skøyteklubb

Sandnes Skøyteklubb (stiftet 19. mars 1990, fusjonert 30. september 2013 med Stavanger Skøyteklubb til Stavanger Sandnes Skøyteklubb) og var et særidrettslag for hurtigløp på skøyter i Sandnes og omegn. Skøyteklubben var medlem av Norges idrettsforbund og olympiske og paralympiske komité gjennom Rogaland idrettskrets, og Norges skøyteforbund gjennom Rogaland skøytekrets. Som skøyteklubb hjemmehørende i Sandnes kommune var de også medlem av idrettens kontaktutvalg i kommunen. 

Skøyteklubben ble etablert etter at skøyteløperne i skøytegruppa i Sandved IL ønsket å satse mere seriøst på skøyter, og siden denne satsingen ikke harmonerte med idrettslagets idrettsprofil valgte de å etablere en egen klubb. Skøytegruppa i Sandved IL ble etablert i 1980. Sandnes Skøyteklubb hadde sin tilhørighet ved Sørmarka Arena.

Rekrutteringen skjedde i hovedsak fra nærområdet.

Meritter 
Klubbens stafettlag i Junior-NM 1992 som tok bronsemedalje var Ole Morten Mellemstrand, Arne Walther Kranzmann og Åge Martin Kranzmann.

Kjente løpere 
 Ole Morten Mellemstrand – Bronse i enkeltdistanse-NM senior 1998 på 1500m. Han konkurrerte for Sandnes Skøyteklubb fra og med sesongen 1991/92. Per januar 2014 er han leder elite team i trenergruppen for Stavanger Sandnes Skøyteklubb.
 Astrid Helen Njærheim – Sølv allround-NM junior 1998, Bronse sprint-NM junior både i 1996 og 1997, sølv enkeltdistanse-NM junior 1998 på 1500m, Bronse enkeltdistanse-NM junior 1998 både på 2x500m og 1000m.

Referanser

Eksterne lenker 
 

Skøyteklubber i Rogaland
Idrettslag i Sandnes
Tidligere skøyteklubber i Norge
Idrettslag etablert i 1990
Hurtigløp på skøyter i 1990
Idrettslag opphørt i 2013
Artikler i skøytesportprosjektet